Die Christendom[wysig | wysig bron]
Baha'i-geloof[wysig | wysig bron]
Ontsluit van "https://af.wikipedia.org/w/index.php?title=Heilige_Land&oldid=1874320"
Die bladsy is laas op 2 Januarie 2019 om 11:44 bygewerk. Swartklip Sorrows: Nola kry 'n oorslaapmaatjie....
Nou kyk, eintlik is daai Nola net so stout klein wettertjie, maar ek sukkel om haar vasgetrap te kry want sy't mos nou die sluwe, 7-jarige Pietie om haar al die ropes te leer. Nou is sy mos daai tyd in Liewe Heksie kleuterskool daar in Aggeneys. Min of meer dieselfde tyd as wat Pietie nou sy storietjie by die skool geskryf het oor sy lekker naweek. Nou is sy ook die tipe wat hou van so onderlangs stir en bietjie die pot roer. So sal ek hulle nou dophou deur die venster waar hulle nou byvoorbeeld krieket speel. Nou wil Nola saamspeel. Maar die seuns wil nou nie hê sy moet saamspeel nie. Dan hoor ek nou hoe sy in haar skril stemmetjie dreig om my te kom roep. Dan hoor ek hoe Pietie vir haar sê sy kan saamspeel dan moet sy veldwerk doen. Nee maar sy wil nie. Sy wil boul. Dan sê hy nou weer nee maar sy kan nie boul nie. Okay maar dan sal sy bat. Ten einde laaste laat hulle haar toe om te bat. Eerste bal wat Pietie boul is sy uit. Dan word almal weer gedreig met haar ma wat nou geroep gaan word. Dan gee Pietie in. Tweede bal ook uit. Herhaal 5 maal na mekaar. As sy dan nou hier met die sesde bal elke keer uitgeboul word, kom sy nou agter haar kanse is nou op. Dan hardloop sy weg met die bat. Game over. So julle kan nou agterkom met watter klas van gatkrapper het ons hier te doen.
Nou is hulle mos op die stadium waar hulle wil oorslaap by 'n maatjie. Nou dit was nou midde in die tyd wat daai pedofiel Gert van Rooyen en sy houvrou Joey Haarhoff links en regs kinders ontvoer het. Nou kyk, ek weet vir 'n feit dat enige mens wat eenvoudig genoeg is om Nola te ontvoer, haar na 'n halfuur sal terugbring. Maar nog steeds was ek maar versigtig. Mens wil nou nie 'n kans vat nie. So ek het nou nie 'n uitslapery ge-entertain nie. Ek het visioene gehad van pedofiele wat nog alkoholiste ook is en aan okkultiese sektes behoort en dwelms gebruik en swingers is met kluise vol gelaaide wapens. Alles nou daar in Aggeneys. Tussen Springbok en Pofadder. So my twee gebroedsels mag nie uitgeslaap het nie. Maar maatjies was baie welkom om by hulle te kom oorslaap.
So het Nola nou 'n beste maatjie gehad met die naam van Yolandé Schreuder. Dierbare dogtertjie. Oulike ouers. Ordentlike mense man! So wil Yolandé nou by Nola kom oorslaap. Waarmee ek geen probleem gehad het nie. Maar haar ma was bietjie huiwerig. Hulle is nog maar 5 jaar oud en die kind het nog nooit uitgeslaap nie. So oortuig ek die vrou ek sal heeltyd by wees. Ek maak hulle favourite kos en hulle kyk videos (voor dvd's), en bad saam en speel Barbies in die kamer en hardloop rond en eet snacks, man dit gaan te lekker. Hier teen 10 uur die aand is die ergste suiker en kleurstowwe en preserveermiddels uitgewerk en kom hulle nou uiteindelik tot ruste.
Seker so hier rondom middernag se kant toe word ek wakker van 'n jammerlike geween. Spring op, storm na Nola se kamer toe. Daar sit Yolandé histeries en ontroosbaar en huil. Die kind snik so ek kry niks uit haar uit nie. Nou vra ek vir klein Cruella wat het nou gebeur? Nee sy't nie 'n clue nie. So probeer ek die kind troos. Niks help nie. Na so uur toe besef ek ek sal haar maar moet terugvat huistoe. So bel ek maar die ouers en sê ek is nou baie jammer maar hier is nou moerse fout, en ek bring Yolandé terug na hulle huis toe. Nola, ewe besorgd, help pak en ry saam en kan nou gladnie verstaan wat aangaan nie. So vat ek haar terug en ons is terug by die huis en uiteindelik weer aan die slaap.
Volgende dag bel Yolandé se ma my. Nadat Yolandé nou gekalmeer het en uiteindelik na 5 ure opgehou huil het, vertel sy vir hulle wat gebeur het. Blykbaar het Nola haar hier in die middernagtelike ure wakker gemaak en vir haar gevra of sy weet hoekom haar ma-hulle haar toegelaat het om uit te slaap? Nee, sê sy, sy weet nie. O, sê nola, dis omdat hulle besig is om deur die nag te trek na 'n ander dorp toe, ver daarvandaan, en hulle wil haar nie saamvat nie. O, sê ek.
Nou kyk, duidelik is Yolandé nie iemand wat 'n grudge hou nie! Want hulle is nou altwee 30 jaar oud en groot buddies en Nola was so paar jaar gelede op Yolandé se troue op Vredendal! Selfs haar ouers het vir Nola gegroet.
Geplaas deur Hester Hoffmann om 15:37